OAK BROOK. Zisk reťazca rýchleho občerstvenia McDonald's vzrástol vďaka vysokému dopytu po káve, nápojoch a menu. V 3. štvrťroku 2010 medziročne vyskočil o 10 % na 1,4 miliardy USD (998,86 milióna eur). Tržby sa zvýšili o 4 % na 6,3 miliardy USD, informovala dnes spoločnosť.
McDonald's naopak slávi úspech so svojím konceptom kaviarní McCafé, ktoré sú súčasťou jeho reštaurácií. Spoločnosť tak svojou ponukou kávy a koláčov priamo konkuruje firme Starbucks. Uvažuje dokonca o tom, že otvorí testovaciu samostatnú kaviareň McCafé. Akcie McDonald's po oznámení dobrých výsledkov posilnili o 2 %.